Usa ka adlaw didto sa tiilan sa Spring Street, sa Jeffersonville, Indiana, human niadtong duha ka semana sa rebaybal, nagapangbautismo ako og 130 ka mga tawo. Mainit kadto nga adlaw sa Agosto ug adunay mga 3,000 ka mga tawo ang atua didto. Sa diha nga bautismohan ko na niadto ang ika-17 nga tawo og sa kalit lang akong nadungog kadtong malinawon, diyutay’ng Tingog na usab ug misulti kini, “Hangad ka.” Ang kawanangan daw sama sa tumbaga niadtong mainit nga adlaw sa Agosto. Wala kami niadto og unsa man nga ulan sulod sa mga tulo na ka semana. Nadungog ko ang Tingog pag-usab, ug dayon sa ikatulo na usab ka higayon miingon kini “Paghangad.”